काम करने खंभे पर चढ़े युवक की गिरने से मौत
इंदौर | काम करने के लिए खंभे पर चढ़े एक युवक के गिरने से सिर में गंभीर चोट आ गई। साथी उसे लेकर अस्पताल पहुंचे, मगर डॉक्टरों ने मृत घोषित कर दिया। पुलिस मामले की जांच कर रही है। परिजन का आरोप है कि जिस कंपनी के लिए वह काम करता था। वहां के अधिकारियों को भी सूचना दी, लेकिन कोई अधिकारी नहीं आया। जूनी इंदौर पुलिस के मुताबिक घटना लोहामंडी की है। राधा गोविंद का बगीचा में रहने वाला मुकेश (35) पिता रामसेवक वर्मा सुदामा नगर स्थित एक कंपनी में काम करता था। भाई राजेश वर्मा ने बताया बुधवार दोपहर वह लोहामंडी में केबल बदलने के लिए खंभे पर चढ़ा था। इस दौरान उसके दो साथी नीचे काम कर रहे थे। काम करने के दौरान मुकेश सीढ़ी सहित खंभे से नीचे गिर पड़ा, जिससे उसके सिर में गंभीर चोट आई।
hin_Deva hin_Deva